जेल में कैदियों के बच्चों के चेहरों पर सील लगाने का मामला गर्माया, जांच के आदेश  
एक किशोरी सहित दो बच्चों के चेहरों पर लगाई सील 
मानवाधिकार आयोग ने नोटिस जारी करके मांगा जवाब
जेल प्रशासन की सफाई- गल्ती से चेहरे पर लग गई सील
मध्यप्रदेश मानवाधिकार आयोग के जनसंपर्क अधिकारी एलआर सिसोदिया ने बताया, ‘‘मानवाधिकार आयोग ने एक किशोरी सहित इन दो बच्चों के चेहरे पर लगाई गई इस मुहर पर संज्ञान लिया है और जेल महानिदेशक को इस संबंध में नोटिस जारी करके उनसे सात दिन के अंदर जवाब मांगा है.’’ उन्होंने कहा, ‘‘हमने स्थानीय मीडिया में इन दोनों बच्चों के चेहरे पर मुहर लगी तस्वीर आने के बाद यह कार्रवाई की है.’’ सिसोदिया ने बताया कि मानवाधिकार आयोग का मानना है कि बच्चे एवं लड़की के चेहरे पर इस तरह जेल प्रशासन द्वारा मुहर लगाना मानवाधिकारों और बाल अधिकारों को उल्लंघन है.
(इनपुट एजेंसियों से भी)